Asegzawal aqbur n tesnaruwalt tamaziɣt d win n Ibn Tumert, i d-yeffɣen di lqern wis 12, i wumi yefka azwel n kitab al asma (adlis n yismawen). Deg tezrawt i yexdem Bounfour deg useggas n 1993 ɣef udlis-a, yufa llan deg-s 2500 n wawalen. Ameskar yeṭṭef awalen n taɛrabt d tiwwura n umawal-agi, syin akin yesseḍfer-asen-d yiwen neɣ ugar n wawalen imegduzal3 s tutlayt n tmaziɣt (tantala tacelḥit), mebla ma yefka-d kra n tbadut, neɣ ayen ara d-ibeggnen anamek-is, d amedya : al-citâ’ tagrest « hiver », al-rabi’ taldrar « printemp », alsayf walqit tanebdut « été », al-xarif tamenjuct « automne ». Aṣeggem n usegzawal-a ur dyelli la ilmend n usmizwer agemmayan4 la ilmend n uẓar, yebḍa-ten d ixfawen neɣ d tigezmin am: yigenni d yitran.